Pakuotės lapelis: informacija vartotojui

Diphereline 3,75 mg milteliai ir tirpiklis pailginto atpalaidavimo injekcinei suspensijai
triptorelinas


Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją, arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, arba vaistininką. Žr. 4 skyrių. 

Apie ką rašoma šiame lapelyje?

2.	Kas žinotina prieš vartojant Diphereline 
3.	Kaip vartoti Diphereline 
4.	Galimas šalutinis poveikis 
5.	Kaip laikyti Diphereline 
6.	Pakuotės turinys ir kita informacija


1.	Kas yra Diphereline ir kam jis vartojamas

Šio vaisto sudėtyje yra triptorelino. Triptorelinas priklauso vaistų grupei, vadinamai gonadotropino išsiskyrimą skatinančio hormono (GISH) analogais. Be kito poveikio jis mažina lytinių hormonų gamybą organizme.

Diphereline 3,75 mg milteliai ir tirpiklis pailginto atpalaidavimo injekcinei suspensijai yra veikliąją medžiagą atpalaiduojantis preparatas, veikiantis 28 paras.
Triptorelinas yra dekapeptidas, natūralaus gonadotropino išsiskyrimą skatinančio hormono analogas. Jis sumažina hormonų – testosterono, estrogenų ir progesterono – lygį organizme. 

Diphereline yra vartojamas:
· vyrams – vietiškai išplitusio ar metastazinio (persikėlusio į kitą organizmo vietą) prostatos vėžio gydymui; aukštos rizikos lokalizuoto ir vietiškai išplitusio prostatos vėžio gydymui, vartojant  kartu su spinduliniu gydymu;
· vaikams – lytiniam brendimui, prasidedančiam labai ankstyvame amžiuje, t.y. jaunesnėms kaip 8 metų mergaitėms ir 10 metų berniukams (centriniam ankstyvajam lytiniam brendimui), stabdyti;
· moterims – endometriozės (ligos, pasireiškiančios gimdos gleivinės išvešėjimu) gydymui;
· gimdos fibromiomos (gerybinio gimdos raumenų naviko) gydymui prieš chirurginę operaciją tuo atveju, jeigu yra mažakraujystė arba jeigu reikia sumažinti fibromiomos dydį;
· moterims – nevaisingumui gydyti. Atliekant apvaisinimą mėgintuvėlyje (in vitro) vaisto paprastai vartojama kartu su kitais hormonais (vadinamais gonadotropinais);
· moterims – krūties vėžiui gydyti.
Diphereline vartojamas gydyti ankstyvos stadijos krūties vėžį priešmenopauzinės būklės moterims, kurioms yra atsakas į gydymą hormonais ir kurioms buvo taikyta chemoterapija.
Diphereline vartojamas kartu su hormoniniais vaistais. Jūsų paprašys vartoti:
· vaistą vadinamą tamoksifenu – Jūsų paprašys vartoti šį vaistą, jei Jums yra didelė vėžio pasikartojimo rizika
arba
· aromatazės inhibitorių, pvz., eksemestaną – prieš pradedant vartoti šį vaistą, Diphereline būsite gydoma bent 6–8 savaites.
Nepamirškite perskaityti vaisto, vartojamo kartu su Diphereline, pakuotės lapelį.


2.	Kas žinotina prieš vartojant Diphereline 

Diphereline vartoti draudžiama:
-	jeigu yra alergija triptorelinui, į jį panašiems vaistams (gonadotropino išsiskyrimą skatinančio hormono analogams) arba bet kuriai pagalbinei šio vaisto medžiagai (jos išvardytos 6 skyriuje);
-	jeigu esate nėščia ar žindote kūdikį;
-	jeigu vartojate Diphereline krūties vėžiui gydyti, nevartokite aromatazės inhibitoriaus (pvz., eksemestano) su Diphereline tol, kol nepraeis bent 6 ar 8 savaitės nuo gydymo Diphereline pradžios.

Įspėjimai ir atsargumo priemonės 
Pasitarkite su gydytoju, prieš pradėdami vartoti Diphereline.

· Pacientai, kurie vartoja šio vaisto, turi būti rūpestingai prižiūrimi gydytojo, jiems reguliariai turi būti atliekami biologiniai, klinikiniai ir radiologiniai tyrimai.
· Suaugusiesiems triptorelinas gali mažinti kaulų tankį (sukelti osteoporozę) ir dėl to gali padidėti kaulų lūžių rizika. Todėl turite gydytojui pasakyti, jei Jums yra toliau išvardytų rizikos veiksnių. Tai gali paveikti gydytojo sprendimą, kaip Jus gydyti. Rizikos veiksniai gali būti:
o Jums ar Jūsų artimam giminaičiui yra sumažėjęs kaulų tankis.
o Išgeriate didelius kiekius alkoholio ir (arba) daug rūkote.
o Ilgą laiką vartojate vaistus, kurie gali mažinti kaulų tankį, pvz., vaistus gydyti epilepsijai ar steroidus (tokius kaip hidrokortizonas ar prednizolonas).
· Tokius vaistus vartojantiems pacientams gali prireikti skirti antihipertenzinį gydymą.
· Pranešta apie galimai sunkios depresijos atvejus pacientams, vartojusiems Diphereline. Pasakykite gydytojui, jei vartojate Diphereline ir Jūsų nuotaika bloga (pasireiškia depresija). Gydytojas gali norėti stebėti depresijos būklę gydymo metu.
· [bookmark: _Hlk93674642]Jei Jūsų hipofizė padidėjusi (yra gerybinis navikas) ir apie jį nežinojote, gydymo Diphereline metu gali paaiškėti, kad jį turite. Simptomai apima staigų galvos skausmą, regėjimo sutrikimą ir akių paralyžių.
Jeigu pasireiškia bet kokie traukuliai, nedelsiant praneškite gydytojui. Buvo gauta pranešimų apie triptoreliną ar panašius vaistus vartojusioms pacientėms pasireiškusius traukulius. Jie pasireiškė tiek toms pacientėms, kurioms buvo epilepsija, tiek toms, kurioms epilepsijos nebuvo.

Vyrai
· Jei Jums yra šlapimtakių užsikimšimas ar nugaros smegenų (nervų stubure) suspaudimas dėl išplitusio prostatos vėžio, gydytojas Jus atidžiai stebės kelias pirmąsias gydymo savaites. Jeigu Jums tampa sunku šlapintis, pasireiškia kaulų skausmas, kojų silpnumas ar badymo pojūtis kojose, nedelsiant susisiekite su gydytoju, kuris įvertins būklę ir skirs atitinkamą gydymą.
· Diagnostiniai hipofizės funkcijos arba lytinių organų tyrimai, atlikti gydymo Diphereline metu arba nutraukus gydymą, gali būti klaidinantys.
· Testosterono kiekį mažinantys vaistai gali sukelti EKG pokyčius, susijusius su širdies ritmo sutrikimais (QT pailgėjimą).
· Jei Jums pasireiškė bet kokia širdies ir kraujagyslių liga, įskaitant širdies ritmo sutrikimus (aritmiją), arba esate gydomas vaistais nuo šių ligų. Vartojant Diphereline gali padidėti širdies ritmo sutrikimų rizika.
· Gydymas GISH analogais, įskaitant Diphereline 3,75 mg, gali padidinti anemijos (apibrėžiamos kaip sumažėjęs raudonųjų kraujo ląstelių skaičius) riziką.

Moterys
Dėl klinikinės patirties stokos gydant jaunesnes kaip 18 metų moteris, triptorelino nerekomenduojama vartoti paauglėms ir jaunoms moterims, nes jis gali sukelti kaulų išretėjimą.

Gimdos fibromioma ir endometriozė
· Prieš skiriant triptoreliną, būtina ištirti, ar pacientė nėra nėščia.
· Viso gydymo metu ir 3 mėnesius po paskutinės injekcijos būtina naudoti nehormonines kontracepcijos priemones.
· Jeigu po pirmo gydymo mėnesio atsiranda kraujavimas iš genitalijų (gydymas sustabdys Jūsų normalų ciklą), Jūsų gydytojas patikrins estradiolio koncentraciją kraujo plazmoje.
· Mėnesinės Jums turėtų prasidėti praėjus maždaug 2 mėnesiams po paskutiniosios injekcijos.
· Jei Jums yra poodiniai fibroidai (gerybiniai navikai raumenyse, esančiuose po gimdos gleivine), po 6-10 savaičių nuo gydymo triptorelinu pradžios nykstant fibroidams gali pasireikšti kraujavimas. Jei pasireiškia smarkus ar neįprastas kraujavimas ar skausmas, nedelsiant susisiekite su gydytoju.

Moterų nevaisingumas
· Ovuliacijos indukcija turi būti stebima taikant griežtą medicininę priežiūrą, atliekant reguliarią ir tikslią biologinę bei klinikinę kontrolę.
· Jeigu kiaušidžių reakcija yra pernelyg stipri, rekomenduojama nutraukti stimuliacijos ciklą nustojant leisti gonadotropino injekcijas.
· Nevaisingumo gydymo metu gonadotropino (kiaušides stimuliuojančio hormono) vartojimas su šiuo vaistiniu preparatu gali sukelti kiaušidžių padidėjimą ar kiaušidžių hiperstimuliaciją, dėl kurių gali pasireikšti dubens ir (arba) pilvo skausmas ir sunkumas kvėpuoti. Jei pasireikštų tokie požymiai, nedelsiant pasitarkite su gydytoju.

Jeigu Diphereline vartojate krūties vėžiui gydyti
Jeigu sergate kokiomis nors kaulų ligomis, pvz., osteoporoze, pasakykite gydytojui. Tai gali paveikti gydytojo sprendimą dėl Jūsų gydymo. Jeigu Jums yra osteoporozės rizika, gydytojas prieš pradedant gydymą atliks kaulų skenavimą ir stebės Jus gydymo metu. 

Jeigu sergate diabetu ar Jūsų aukštas kraujospūdis, pasakykite gydytojui. Gydymo metu gydytojas tikrins cukraus kiekį kraujyje ir matuos kraujospūdį. 

Pasakykite gydytojui, jei sergate depresija. Gydytojas gydymo metu gali norėti stebėti Jūsų depresiją.

Jei nutraukiate gydymą triptorelinu, kartu turite nutraukti ir gydymą aromatazės inhibitoriumi (pvz., eksemestanu) per 1 mėnesį nuo paskutinio triptorelino vartojimo (vartojant 1 mėnesio formuluotę).

Vaikams ir paaugliams
Centrinis ankstyvasis lytinis brendimas
- Pradinė kiaušidžių stimuliacija mergaitėms gali sukelti nedidelio laipsnio kraujavimus iš gimdos.
[bookmark: _Hlk93674848]- Pasakykite gydytojui, jei Jums yra progresuojantis galvos smegenų auglys. Tai gali nulemti Jums skiriamo gydymo pasirinkimą.
- Mergaitėms, kurioms pasireiškė ankstyvasis brendimas, pirmąjį gydymo mėnesį gali atsirasti kraujavimas iš makšties.
- Nutraukus gydymą atsiranda brendimo požymių.
- Mergaitėms menstruacijų kraujavimas prasidės maždaug per metus po gydymo nutraukimo.
- Per gydymo laikotarpį kauluose sumažėja mineralinių medžiagų kiekis, tačiau gydymą nutraukus, jis vėl normalizuojasi.
- Nutraukus gydymą gali pasireikšti klubo sąnario patologija (šlaunikaulio galvutės epifizės poslinkis).  Dėl to pasireiškia klubo sąnario sustingimas, šlubavimas ir (arba) smarkus skausmas kirkšnyje, plintantis į šlaunį. 

Jeigu Jūsų vaikui pasireiškia stiprus arba pasikartojantis galvos skausmas, regėjimo sutrikimai, spengimas ar zvimbimas ausyse, nedelsiant kreipkitės į gydytoją (žr. 4 skyrių).

Jeigu pasireiškia minėti simptomai, reikia pasitarti su gydytoju.

Kiti vaistai ir Diphereline
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Kliniškai svarbi sąveika su kitais vaistais nepastebėta.

Vyrams 
Diphereline gali sąveikauti su kai kuriais vaistais, skirtais širdies ritmo sutrikimams gydyti (pvz., chinidinu, prokainamidu, amjodaronu ir sotaloliu), arba gali padidinti širdies ritmo sutrikimo pasireiškimo riziką vartojant kartu su kitais vaistais (pvz., metadonu (vartojamu skausmui malšinti ir detoksikacijai esant priklausomybei nuo narkotikų), moksifloksacinu (antibiotiku), antipsichoziniais preparatais, vartojamais sunkioms psichikos ligoms gydyti).

Diphereline vartojimas su maistu, gėrimais ir alkoholiu
Maistas vaisto poveikiui neturi reikšmės.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku. 
Diphereline negalima vartoti nėštumo metu. Jeigu vartodama šio vaisto pastojote, tuojau pat praneškite apie tai savo gydytojui, kad jis nutrauktų gydymą.
Žindymo laikotarpiu Diphereline vartoti nerekomenduojama.

Vairavimas ir mechanizmų valdymas
Poveikis gebėjimui vairuoti automobilį, valdyti mechanizmus nepastebėtas.

Diphereline sudėtyje yra natrio.
Šio vaisto dozėje yra mažiau kaip 1 mmol (23 mg) natrio, t.y. jis beveik neturi reikšmės.


3.	Kaip vartoti Diphereline

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. 

Rekomenduojama dozė:
Prostatos vėžys
Vaistą galima vartoti dviem būdais:
- pradžioje 7 paras leisti į poodį po 0,1 mg greitai veikliąją medžiagą atpalaiduojančio Diphereline, 8 parą ir po to kas 4 savaitės leisti į raumenis vieną Diphereline 3,75 mg pailginto atpalaidavimo injekcinės suspensijos dozę;
- kas 4 savaitės leisti į raumenis po vieną Diphereline 3,75 mg pailginto atpalaidavimo injekcinės suspensijos dozę.

Rekomenduojama androgenus slopinančio gydymo trukmė pacientams, kuriems yra aukštos rizikos lokalizuotas ar lokaliai išplitęs prostatos vėžys bei taikomas spindulinis gydymas, yra 2–3 metai. 

Gydymas triptorelinu turi būti tęsiamas pacientams, sergantiems metastaziniu, gydymui kastracija nepasiduodančiu prostatos vėžiu, kuriems chirurginė kastracija neatlikta, ir kuriems tinka gydymas androgenų biosintezės inhibitoriais.
Centrinis ankstyvasis lytinis brendimas
Vaikams, sveriantiems daugiau nei 20 kg
Leisti po vieną 3,75 mg pailginto atpalaidavimo injekcinės suspensijos dozę į raumenis kas 28 dienas.

Vaikams, sveriantiems 20-30 kg
Leisti po du trečdalius Diphereline 3,75 mg pailginto atpalaidavimo injekcinės suspensijos dozės, t.y. po du trečdalius paruoštos suspensijos kiekio į raumenis kas 28 dienas.

Vaikams, sveriantiems mažiau nei 20 kg
Leisti po pusę Diphereline 3,75 mg pailginto atpalaidavimo injekcinės suspensijos dozės, t.y. po pusę paruoštos suspensijos kiekio į raumenis kas 28 dienas.

Endometriozė
Viena Diphereline 3,75 mg pailginto atpalaidavimo injekcinės suspensijos dozė leidžiama kas 4 savaites.

Gimdos fibromiomos gydymas prieš chirurginę operaciją
Leidžiama po vieną 3,75 mg pailginto atpalaidavimo injekcinės suspensijos dozę kas 4 savaitės.

Moterų nevaisingumas
Įprastinis dozavimas: viena Diphereline 3,75 mg pailginto atpalaidavimo injekcinės suspensijos dozė suleidžiama į raumenis antrą menstruacinio ciklo dieną. 

Krūties vėžys
Rekomenduojama Diphereline dozė yra viena injekcija į raumenis kas 4 savaites (28 dienas). Gydymą galima tęsti iki penkerių metų. 
Diphereline vartojamas kartu su vaistu, vadinamu tamoksifenu arba aromatazės inhibitoriumi, pvz., eksemestanu. Jeigu Jums reikia vartoti aromatazės inhibitorių, gydymą Diphereline turite būti pradėję prieš 6–8 savaites iki gydymo aromatazės inhibitoriumi pradžios. Prieš pradedant gydymą aromatazės inhibitoriumi, Jums bus atliktos mažiausiai dvi Diphereline injekcijos (su 4 savaičių intervalu tarp injekcijų).

Gydymo vaistu trukmė
Jūsų gydytojas nuspręs, kokia turi būti gydymo trukmė.
Moterims vaisto reikėtų vartoti ne trumpiau kaip 3 mėnesius ir ne ilgiau kaip 6 mėnesius.
Jeigu pailginto atpalaidavimo Diphereline vartojate ilgiau, turite tuojau pat pasitarti su savo gydytoju arba vaistininku.
Negalima nutraukti gydymo prieš tai nepasitarus su gydytoju.

Vartojimo būdas 
Leisti į raumenis.
Miltelius prieš pat injekciją reikia ištirpinti pakuotėje esančiame tirpiklyje. Flakoną reikia kratyti tol, kol susidarys vienalytė pieno pavidalo suspensija.
Gauta suspensija neturi būti maišoma su kitais vaistais.
Vaisto reikia leisti iš karto, kai tik jis paruošiamas.

Svarbi pastaba. Vartojimui vaistą reikia paruošti griežtai laikantis toliau pateiktų nurodymų. Būtina pranešti apie tai, jog buvo suleista ne visa dozė. Jeigu suleidžiama ne visa dozė, t.y. nesuleistos suspensijos kiekis yra didesnis už tą, kuris paprastai lieka ant švirkšto sienelių, būtina informuoti gydytoją.

Vartojimas vaikams ir paaugliams
Pagal aukščiau pateiktus dozavimo nurodymus.

Ką daryti pavartojus per didelę Diphereline dozę
Nedelsdami pasitarkite su gydytoju ar vaistininku.

Pamiršus pavartoti Diphereline
Jeigu pamiršote suleisti Diphereline, pasitarkite su savo gydytoju.
Negalima vartoti dvigubos dozės norint kompensuoti praleistą dozę.

Nustojus vartoti Diphereline
Gali pasireikšti tie patys simptomai, dėl kurių buvo paskirtas gydymas.
Nutraukus gydymą Diphereline, moterims gali sustiprėti kiaušidžių funkcija (ovuliacija, mėnesinės).
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Nenutraukite Diphereline vartojimo prieš tai nepasitarę su gydytoju. Tai ypač svarbu, jei Diphereline vartojate su aromatazės inhibitoriumi. Kadangi nutraukus gydymą gali padidėti estrogenų kiekis. Jūsų gydytojas gydymo Diphereline metu stebės estrogenų kiekį.

Jeigu nutrauksite Diphereline vartojimą, taip pat turite nutraukti ir aromatazės inhibitoriaus vartojimą per 1 mėnesį nuo gydymo Diphereline nutraukimo.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Retais atvejais gali pasireikšti sunki alerginė reakcija (angioneurozinė edema, anafilaksinė reakcija). Nedelsiant pasakykite gydytojui, jei Jums pasireiškia sunkumas ryti ar kvėpuoti, svaigulys, lūpų, veido, gerklės ar liežuvio tinimas, išbėrimas.

Kaip buvo stebėta po gydymo kitais gonadotropino išsiskyrimą skatinančio hormono agonistais arba po chirurginės kastracijos, dažniausi su triptorelinu susiję stebėti šalutiniai reiškiniai vystėsi dėl jo farmakologinio poveikio, kurio ir buvo tikėtasi. Šie reiškiniai yra karščio bangos, impotencija ir sumažėjęs lytinis potraukis.

Gauta pranešimų apie GISH analogais gydomų pacientų limfocitų skaičiaus kraujyje padidėjimą.

Išskyrus imunines alergines reakcijas ir injekcijos vietos reakcijas, visos nepageidaujamos reakcijos yra susijusios su testosterono kiekio pokyčiais.

Kaip ir vartojant kitus GISH agonistus, triptorelino vartojimo metu buvo gauta pranešimų apie padidėjusio jautrumo ir alergines (anafilaksines) reakcijas. 

Aprašyta, kad leidžiant kitus triptorelino preparatus po oda, nedažnais atvejais pasireiškė spaudimui jautrios infiltracijos injekcijos vietoje.

Vyrams
[bookmark: _Hlk93675726]Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· Karščio pylimas
· Silpnumas
· Padidėjęs prakaitavimas
· Nugaros skausmas
· Kojų dilgčiojimas
· Sumažėjęs lytinis potraukis
· Impotencija

[bookmark: _Hlk93675760]Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· Pykinimas, burnos sausmė
· Skausmas, kraujosruvos, paraudimas ir patinimas injekcijos vietoje, raumenų ir kaulų skausmas, kojų ir rankų skausmas, edema (skysčių kaupimasis kūno audiniuose), apatinės pilvo dalies skausmas, padidėjęs kraujospūdis
· Alerginė reakcija
· Svorio padidėjimas
· Svaigulys, galvos skausmas
· Lytinio potraukio praradimas, depresija, nuotaikos pokyčiai

[bookmark: _Hlk93675787]Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· Raudonųjų kraujo ląstelių kiekio padidėjimas
· Jaučiamas širdies plakimas
· Skambėjimas ausyse, galvos svaigimas, neryškus matymas
· Pilvo skausmas, vidurių užkietėjimas, viduriavimas, vėmimas
· Mieguistumas, patinimai, sustingimas, skausmas
· Poveikis kai kuriems kraujo tyrimams (įskaitant kepenų veiklos tyrimų rezultatų padidėjimą), padidėjęs kraujospūdis
· Svorio sumažėjimas
· Apetito netekimas, apetito padidėjimas, podagra (smarkus sąnarių skausmas ir tinimas, paprastai didžiojo kojos piršto), cukrinis diabetas, per didelis lipidų kiekis kraujyje
· Sąnarių skausmas, raumenų mėšlungis, raumenų silpnumas, tinimas ir jautrumas, kaulų skausmas
· Dilgčiojimas ir tirpulys
· Negalėjimas miegoti, susierzinimas
· Krūtų padidėjimas vyrams, krūtų skausmas, sėklidžių sumažėjimas, sėklidžių skausmas
· Sunkumas kvėpuoti
· Spuogai, plikimas, niežulys, išbėrimas, odos paraudimas, dilgėlinė
· Naktinis šlapinimasis, sunkumas šlapinantis
· Kraujavimas iš nosies

[bookmark: _Hlk93675809]Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· Raudonos ir purpurinės dėmės ant odos
· Nenormalus pojūtis akyje, neryškus matymas ar matymo sutrikimas
· Pilnumo jausmas pilve, pilvo pūtimas, nenormalus skonio pojūtis
· Krūtinės skausmas, sunkumas stovėti,  į gripą panašūs simptomai, karščiavimas
· Sunki alerginė reakcija (anafilaksinė reakcija), galinti sukelti svaigulį ar sunkumą kvėpuoti, veido ar gerklės tinimą
· Nosies ar gerklės uždegimas
· Poveikis kai kuriems kraujo tyrimams (įskaitant kepenų veiklos tyrimų rezultatų padidėjimą)
· Pakilusi kūno temperatūra
· Sąnarių sustingimas, sąnarių patinimas, skeleto ir raumenų sustingimas, osteoartritas
· Atminties sutrikimas
· Sumišimo jausmas, sumažėjęs aktyvumas, pakili nuotaika
· Dusulys gulint
· Pūslės
· Sumažėjęs kraujospūdis

[bookmark: _Hlk93675466]Poregistracinio stebėjimo metu taip pat buvo pranešta apie šiuos šalutinio poveikio reiškinius: anafilaksinė reakcija (sunki alerginė reakcija, sukelianti sunkumą kvėpuoti ar svaigulį), bendras diskomfortas, nerimas, dėl odos ir gleivinės patinimo greitai susidarančios ruplės ir šlapimo nelaikymas, jei yra hipofizės auglys, toje vietoje yra padidėjusi kraujavimo rizika, anemija (raudonųjų kraujo ląstelių skaičiaus sumažėjimas).

Jeigu Jūsų hipofizė yra padidėjusi (esant gerybiniam augliui), tačiau Jūs apie tai nežinote, tai gali pasireikšti gydymo Diphereline metu. Simptomai gali būti: staigus galvos skausmas, regėjimo problemos ir akių paralyžius.

Pacientams, gydomiems Diphereline, kaip ir kitais GISH analogais, gali padidėti baltųjų kraujo ląstelių kiekis.

[bookmark: _Hlk93675477]Pacientams, kurie ilgą laiką gydomi GISH analogais kartu su spinduliniu gydymu, gali dažniau pasireikšti su spinduliniu gydymu susijęs šalutinis poveikis, ypač virškinimo traktui.

Moterims

Daugelis šalutinio poveikio reiškinių yra tikėtini dėl estrogenų kiekio pokyčių Jūsų organizme. Šie labai dažni reiškiniai yra silpnumas, galvos skausmas, sumažėjęs lytinis potraukis, nuotaikos svyravimai, miego sutrikimas, krūtų sutrikimai, kiaušidžių hiperstimuliacijos sindromas, skausmas lytinių santykių metu ir po jų, skausmingos menstruacijos, kraujavimas iš lytinių organų, dubens skausmas, makšties sausumas, padidėjęs prakaitavimas, spuogai, riebi oda ir karščio bangos.

Dažni šalutinio poveikio reiškiniai yra krūties skausmas, raumenų mėšlungis, sąnarių skausmas, svorio padidėjimas, pykinimas, depresija, nervingumas, pilvo skausmas arba diskomfortas, kraujosruvos, injekcijos vietos paraudimas ir patinimas, skausmas, tinimas ir jautrumas, alerginė reakcija, kojų ir rankų skausmas, svaigulys. 

Kiti nedažni šalutinio poveikio reiškiniai: jaučiamas širdies plakimas, galvos svaigimas, akių sausumas, neryškus matymas, pūtimas, vėmimas, burnos sausmė, dujų susikaupimas, opos burnoje, svorio sumažėjimas, apetito sumažėjimas, vandens susilaikymas, nugaros skausmas, raumenų skausmas, nenormalus skonio pojūtis, pojūčių praradimas, laikinas sąmonės praradimas, atminties sutrikimas, negalėjimas susikaupti, dilgčiojimas ir tirpulys, nevalingi raumenų judesiai, nuotaikos pokyčiai, nerimas, depresija, dezorientacija, kraujavimas po lytinių santykių, cistocelė (lytinių organų nusileidimas), nereguliarios menstruacijos, skausmingos ir gausios menstruacijos, kiaušidžių cistos, galinčios sukelti skausmą, makšties išskyros, sunkumas kvėpuoti, kraujavimas iš nosies, plaukų slinkimas, padidėjęs kūno plaukuotumas, išsausėjusi oda, niežulys, nagų lūžinėjimas, išberta oda. 

[bookmark: _Hlk93675508]Poregistracinio stebėjimo metu taip pat buvo pranešta apie toliau išvardintus šalutinio poveikio reiškinius: bendras diskomfortas, padidėjęs kraujospūdis, anafilaksinė reakcija (sunki alerginė reakcija, sukelianti sunkumą kvėpuoti ar svaigulį), traukuliai, poveikis kai kuriems kraujo tyrimams (įskaitant padidėjusius kepenų veiklos tyrimų rodmenis), raumenų silpnumas, sumišimas, menstruacijų nebuvimas, dėl odos ar gleivinės patinimo greitai atsirandančios ruplės (dilgėlinė), nenormalus pojūtis akyse ir / arba regėjimo pokyčiai, viduriavimas, karščiavimas, jei yra hipofizės auglys, toje vietoje yra padidėjusi kraujavimo rizika.

Gydant nevaisingumą gonadotropinai, vartojami kartu šiuo vaistu, gali sukelti dubens ir / arba pilvo skausmą ar dusulį. Atsiradus šiems reiškiniams turite kuo greičiau pasitarti su gydytoju.

[bookmark: _Hlk93675531]Gydant endometriozę gydymo pradžioje gali paūmėti negalavimai, dėl kurių skiriamas gydymas (dubens srities skausmas, dismenorėja), tačiau po vienos ar dviejų savaičių paūmėjimas turėtų praeiti. Toks poveikis gali pasireikšti, net jeigu gydymas sukelia teigiamą poveikį. Tačiau vis tiek turite apie tai nedelsiant pranešti savo gydytojui.

Šalutinis poveikis, pasireiškiantis vartojant krūties vėžiui gydyti kartu su tamoksifenu ar aromatazės inhibitoriumi
Toliau išvardyti šalutiniai poveikiai buvo stebėti Diphereline vartojant krūties vėžiui gydyti kartu su tamoksifenu arba aromatazės inhibitoriumi:
Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų): pykinimas, didelis nuovargis, sąnarių ir raumenų skausmas, osteoporozė, karščio pylimas, padidėjęs prakaitavimas, sunkumas miegoti, depresija, lytinio potraukio sumažėjimas, makšties sausumas, skausmas lytinių santykių metu ar po jų, šlapimo nelaikymas, padidėjęs kraujospūdis.
Dažni šalutinio poveikio reiškiniai (gali pasireikšti rečiau kaip 1 iš 10 asmenų): diabetas, didelis cukraus kiekis kraujyje (hiperglikemija), skausmas, kraujosruvos, injekcijos vietos paraudimas ar patinimas, alerginė reakcija, kaulų lūžiai, krešulys kraujagyslėje.
Nedažni šalutinio poveikio reiškiniai (gali pasireikšti rečiau kaip 1 iš 100 asmenų): kraujavimas į smegenis, nepakankamas smegenų ar širdies aprūpinimas krauju.
Reti šalutinio poveikio reiškiniai (gali pasireikšti rečiau kaip 1 iš 1 000 asmenų): EKG pokyčiai (QT intervalo pailgėjimas).

Vaikams
Labai dažni šalutinio poveikio reiškiniai: pirmojo gydymo mėnesio metu mergaitėms gali pasireikšti kraujavimas iš makšties.
 
Dažni šalutinio poveikio reiškiniai: pilvo skausmas, skausmas, kraujosruvos, injekcijos vietos skausmas, paraudimas ir patinimas, uždegimas, galvos skausmas, karščio bangos, svorio padidėjimas, spuogai, alerginės reakcijos.

Nedažni šalutinio poveikio reiškiniai: neryškus matymas, vėmimas, vidurių užkietėjimas, pykinimas, bendras diskomfortas, nutukimas, kaklo skausmas, nuotaikos pokyčiai, krūtų skausmas, kraujavimas iš nosies, niežulys, odos išbėrimas ar dilgėlinė.

Poregistracinio stebėjimo metu taip pat buvo pranešta apie toliau išvardintus šalutinio poveikio reiškinius (jų dažnis negali būti apskaičiuotas pagal turimus duomenis): padidėjęs kraujospūdis, nenormalus matymas, anafilaksinė reakcija (sunki alerginė reakcija, sukelianti sunkumą kvėpuoti ir svaigulį), traukuliai, poveikis kai kuriems kraujo tyrimams, įskaitant hormonų kiekio tyrimus, dėl odos ir gleivinių patinimo greitai atsirandančios ruplės (dilgėlinė), raumenų skausmas, nuotaikos sutrikimai, depresija, nervingumas, idiopatinė intrakranijinė hipertenzija (padidėjęs spaudimas kaukolėje aplink smegenis, pasireiškiantis galvos skausmu, dvejinimusi akyse ir kitais regėjimo sutrikimo simptomais ir spengimu ar zvimbimu ausyse).

Pranešimas apie šalutinį poveikį
[bookmark: _Hlk93675592]Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Diphereline

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 C temperatūroje. 

Ant dėžutės, flakono ir ampulės po „Tinka iki / EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
Paruošta suspensija turi būti nedelsiant suleidžiama.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Diphereline sudėtis 
-	Veiklioji medžiaga yra triptorelinas. Viename flakone yra 3,75 mg triptorelino (acetato pavidalu). 1 ml paruoštos pailginto atpalaidavimo injekcinės suspensijos yra 1,875 mg triptorelino.
-	Pagalbinės medžiagos milteliuose yra D,L-laktido-glikolido kopolimeras; manitolis (E421), karmeliozės natrio druska, polisorbatas 80, tirpiklyje – manitolis (E421), injekcinis vanduo.

Diphereline išvaizda ir kiekis pakuotėje
Balti ar beveik balti milteliai ir skaidrus bespalvis tirpiklis.

Kartono dėžutėje yra viena dozė injekcijai į raumenis: 1 flakonas miltelių, 1 ampulė tirpiklio, 1 injekcinis švirkštas, 2 injekcinės adatos. 

Registruotojas ir gamintojas

Registruotojas
IPSEN PHARMA 
70 rue Balard
75015 Paris 
Prancūzija

Gamintojas
IPSEN PHARMA BIOTECH
83870 SIGNES
Prancūzija

Jeigu apie šį vaistą norite sužinoti daugiau, kreipkitės į vietinį registruotojo atstovą.

Ipsen Pharma Lietuvos filialas
T. Narbuto g. 5
LT-08106 Vilnius, Lietuva
Tel.+ 370 700 33305

Šis pakuotės lapelis paskutinį kartą peržiūrėtas 2025-04-01.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.



---------------------------------------------------------------------------------------------------------------------------

Toliau pateikta informacija skirta tik sveikatos priežiūros specialistams:


VAISTO PARUOŠIMO INSTRUKCIJA

	1. PACIENTO PARUOŠIMAS PRIEŠ IŠTIRPINANT VAISTĄ

	Paruoškite pacientą: dezinfekuokite injekcijos vietą sėdmenyje. Tai reikia padaryti prieš paruošiant vaistą, kad jį būtų galima nedelsiant suleisti. 


	2. INJEKCIJOS PARUOŠIMAS 

	
Dėžutėje yra dvi adatos:
· 1 adata: 20G adata (38 mm ilgio) be apsaugos įtaiso, naudojama paruošimui
· 2 adata: 20G adata (38 mm ilgio) su apsauginiu įtaisu, naudojama injekcijai
[image: ]                   [image: ]       1 adata – 38 mm
2 adata – 38 mm



	Liofilizato paviršiuje matomi burbuliukai yra normali preparato išvaizda.
Toliau išvardyti veiksmai turi būti atliekami vienas po kito nepertraukiama seka.

	2a
· Paimkite vieną ampulę su tirpikliu. Nukratykite ampulės viršuje esančius tirpiklio likučius atgal į ampulės apačią.
· Prie švirkšto prisukite 1 adatą (be apsaugos įtaiso). Adatos apsauginio dangtelio kol kas nenuimkite.
· Ant ampulės esantį tašką nukreipę į viršų, nulaužkite ampulę. 
· Nuo 1 adatos nuimkite apsauginį dangtelį. Įkiškite adatą į ampulę ir į švirkštą įtraukite visą tirpiklį. Švirkštą su tirpikliu atidėkite į šalį.

	[image: illust-A]


	2b
· Paimkite vieną flakoną su milteliais; nukratykite flakone viršuje susikaupusius miltelių likučius atgal į flakono apačią.
· Nuo flakono viršaus nuimkite plastikinį dangtelį.
· Paimkite švirkštą su tirpikliu ir vertikaliai durkite adatą per guminį kamštelį. Įkiškite ją į flakoną. Lėtai suleiskite tirpiklį, stengdamiesi kiek įmanoma srove nuplauti visą viršutinę flakono dalį. 

	
[image: illust-B]

	2c
· Ištraukite 1 adatą virš skysčio lygio. Neištraukite adatos iš flakono. Ištirpinkite suspensiją švelniai sukiodami flakoną iš vienos pusės į kitą. Flakono nevartykite. 
· Įsitikinkite, kad flakoną sukiojote pakankamai laiko (mažiausiai 30 sekundžių) ir susidarė vienalytė į pieną panaši suspensija.
· Svarbu: patikrinkite, ar flakone nėra į suspensiją nepavirtusių miltelių (jeigu yra likusių miltelių gumulėlių, flakoną judinkite tol, kol jie išnyks). 

	[image: illust-C]

	2d
Kai suspensija taps vienalytė, įstumkite adatą ir neapversdami flakono įtraukite suspensiją. Nedidelį flakone likusį suspensijos kiekį reikia išmesti. Kad šis nuostolis būtų kompensuotas, flakone yra didesnis vaisto kiekis.
· Suimkite adatą už spalvotos stebulės. Nuimkite nuo švirkšto tirpinant naudotą 1 adatą. Prie švirkšto tvirtai prisukite 2 adatą su apsauginiu įtaisu.
· Tempkite apsauginį adatos dangtelį link švirkšto cilindro. Apsauginis dangtelis liks Jūsų nustatytoje pozicijoje.



· Nuo adatos nuimkite apsauginį dangtelį.
· Užpildykite adatą suspensija, kad pašalintumėte švirkšte esantį orą ir nedelsiant atlikite injekciją.

	
[image: illust-D]



[image: illust-E]

	3. INJEKCIJA Į RAUMENIS

	· Siekiant išvengti suspensijos dalelių  nusėdimo, kuo greičiau (per 1 minutę nuo ištirpinimo) suleiskite vaistą į dezinfekuotą vietą. 

	[image: illust-F]

	4. PO NAUDOJIMO

	· Apsaugos sistemos aktyvavimas atliekamas viena ranka.
· Pastaba: pirštą visuomet laikykite kitoje dangtelio pusėje.

Yra du apsauginės sistemos aktyvavimo būdai.
· Būdas A: pirštu pastumkite dangtelį į priekį 

arba

· Būdas B: spauskite dangtelį prie plokščio paviršiaus


· Abiem atvejais tvirtai staigiu judesiu spauskite dangtelį žemyn, kol pasigirs spragtelėjimas.


· Pažiūrėkite, ar adata yra visai sulindusi ir užrakinta.

Panaudotas adatas, nesuvartotą suspensiją ir kitas medžiagas reikia išmesti pagal galiojančius vietinius reikalavimus.

	[image: illust-wayA]Dangtelis



[image: illust-wayB]Tvirtai paspauskite


Būdas A

[image: illust-lock]Užrakinta adata


Būdas B

